2. weekend i maj bliver dørene traditionen tro åbnet til Uldfestival Saltum. For første gang nogensinde er markedet rykket udenfor byen for at få flere udstillere, så der bliver noget for alle. Men det betyder ikke, at gaderne i Saltum kommer til at ligge øde hen. Inde i Saltum holder de i forbindelse med uldfestivalen Saltum Ulddage, hvor der også vil være strik, garn og uld i alverdens afskygninger. Det er 11. gang, at der afholdes uldfestival i Saltum. Festivallen åbnede lørdag, og det er igen i år en succes. - Det går helt forrygende, der har været så mange mennesker, som vi sjældent har set, og glade mennesker. Solen har jo skinnet fra en skyfri himmel, næsten siden klokken den var 11. Så det har været fantastisk, fortæller Kirsten Pedersen, der er formand for Uldfestival Saltum. Festivallen fortsætter søndag d. 14/5.

Opsummering:
Det er skandinaviens største uldmarked, der i disse dage folder sig ud. For første gang uden for byen.